
УТВЪРЖДАВАМ :
 ДИРЕКТОР
СТОЯН СТОЯНОВ

 Училищна програма, седмична и дневна организация на дейностите от целодневна организация на учебния ден за учебната 2026/2027 година.
[bookmark: _GoBack] Приета на заседание на Педагогическия съвет с протокол № 08 / 14.09.2026 г. и е утвърден със заповед на директора № 1 / 16.09.2026 г.
1.Общи положения
Училищната програма за целодневна организация на учебния процес в ОУ „Васил Левски”,с. Тънково, община Несебър, е разработенa в съответствие с Наредба за организация на дейностите в училищното образование съгласно заповед на министъра на образованието и науката.
Редът, условията и начинът на сформирането и организирането на групи в училищата се осъществява съгласно чл. 102, ал. 4 от ЗПУО и чл.19 от Наредба №10/01.09.2016 г. за организиране на дейностите в училищното образование.
Годишната училищна програма за целодневна организация на учебния ден включва организирането, разпределението и съдържанието на дейностите по самоподготовка, по организиран отдих и физическа активност и заниманията по интереси.
За учениците от I до IV клас включително се осигурява целодневна организация на учебния ден, съгласно изискванията на чл. 18, ал. 1, т. 1 и чл.19 от Наредба № 10/01.09.2016 г. за организация на дейностите в училищното образование и съобразно желанията на родителите според изискванията на чл. 102, ал. 2 от ЗПУО.
В ОУ „Васил Левски“, с. Тънково, общ. Несебър се сформират 4 групи по ГЦОУД: 
I клас – 1 група,
II клас – 1 група,
III клас – 1 група,
IV клас – 1 група.
2. Цел на програмата 
Цел на програмата е да се регламентират условията и редът за провеждане на целодневна организация на учебния процес за учениците от I до IV клас в ОУ „Васил Левски“, с. Тънково, общ. Несебър, с оглед подобряване на качеството на образованието.
· Повишаване мотивацията за активно участие в образователно- възпитателния
процес на всички заинтересовани страни (ученици, учители, родители) в условията на целодневната организация на учебния ден чрез: 
· създаване на стимулираща личностното развитие на ученика учебна среда, съответстваща на неговата индивидуалност и степен на развитие;
· създаване на възможности за общуване и опознаване между деца от различни социални, етнически и културни общности. 
· Зачитане на индивидуалните различия на децата – стил на възприемане и учене, стил на работата, темперамент, потребности и интереси.
3.Предназначение на училищната програмата 
Училищната програма е предназначена за постигане на качествен образователно-възпитателен процес. 
Програмата е предназначена за целодневните групи в училището, както следва: 
ЦОУД - І клас– 1 група с учител - Силвия Иванова 
                                                            Кичка Дукова
ЦОУД - ІІ клас– 1 група с учител - Ренета Белчева
                                                            Милена Апостолова
ЦОУД - ІІІ клас– 1 група с учител - Виолета Петрова
                                                             Яна Янева
ЦОУД - IV клас– 1 група с учител - Елена Дончева
                                                              Мариана Георгиева.
В програмата са включени дейности, с които се затвърдяват придобитите знания и умения в часовете от ФУЧ и ИУЧ и се попълват пропуските в тях. Предвидени са и дейности за подпомагане на индивидуалните възможности и способности на учениците.
4. Изисквания:
· Организиране и провеждане на самоподготовка, занимания по интереси организиран отдих и физическа активност в съчетаване със задължителните учебни часове за учениците от I до IV клас. 
· Целодневната организация на учебния процес се реализира в помещения, отговарящи на необходимите санитарно –хигиенни условия за това.
· Часовете по самоподготовка и занимания по интереси се провеждат в класните стаи, а по организиран отдих и физическа подготовка на двора.
5. Организация и продължителност на часовете в ЦОУД
Часовете в целодневна организация на учебния процес включват следните режимни моменти /разпределение на часовете за деня/: 
Блок А – дейност: Организиран отдих и физическа активност– 1 часа
Блок Б – дейност: Самоподготовка – 2 часа 
Блок С – дейност: Занимания по интереси – 2 часа
 Блок А – дейност: Организиран отдих и физическа активност– 1 часа 
Съобразно чл. 22 от Наредба №10, ал.2 когато в групите по ал. 1 участват ученици от І и ІІ клас, продължителността на учебния час е 35 минути, а III и IV клас 40 минути. Съобразно същата Наредба, чл.7,ал.1 продължителността на учебния час е както следва: 
Тридесет и пет минути – за първи и втори клас.
Четиридесет минути – за трети и четвърти клас.
Модули ЦОУД групи I  и  II клас 
1 модул - Организиран отдих и физическа активност - 11:30 - 12:05
2 модул - Самоподготовка -                                              12:15 - 12:50 
                                                                                              13:00 - 13:35
3 модул - Занимания по интереси -                                   13:45 - 14:20
                                                                                              14:30 - 15:05
1 модул - Организиран отдих и физическа активност -  15:15 - 15:50
                                                   
Модули ЦОУД групи III и IV клас 
1 модул - Организиран отдих и физическа активност - 11:30 - 12:10
2 модул - Самоподготовка -                                              12:20 - 13:00
                                                                                              13:10 - 13:50
3 модул – Занимания по интереси -                                  14:00 - 14:40
                                                                                              14:50 - 15:30
1 модул - Организиран отдих и физическа активност - 15:40 - 16:20
 	Организация и продължителност на часовете в ЦОУД в Teams
В случай на преминаване в режим на обучение в електронна среда от разстояние, дневният режим се променя съобразно изискванията за продължителност на учебния час и с цел ограничаването на престоя пред електронните устройства на учениците. 	Организацията е като следва: Обучение в Teams модул 
Самоподготовка 13:30 – 13:50 15` 
Самоподготовка 14:05 – 14:25 15` 
Занимания по интереси 14:40 – 15:00
Всички дейности при целодневното обучение се допълват. Всяка от тях има своето място и значение за постигане на общодостъпно базисно знание основано на принципите на справедливост, толерантност и перспективност. При планирането на образователно-възпитателния процес не могат да се изключват или заменят дейности за сметка на останалите. Правилното разпределение и разнообразяването им водят до

 създаване на емоционална среда, в която ученикът е предпазен от умора, отегчение, скука. 
ОРГАНИЗАЦИЯ НА УЧЕБНИЯ ДЕН  ЗА  УЧЕБНАТА 2026/2027 ГОДИНА 
Обучението в училище се осъществява в едносменен режим. Учениците от I – IV клас са целогодишно първа смяна.
1. Дейностите по организиран отдих и физическа активност включват:
· организиране и провеждане на отдиха и спорта на учениците за създаване на здравословни навици и осъществяване на преход към самоподготовката;
· организиране на обедното хранене на учениците;
Дейностите по отдих и физическа активност се организират в помещения, различни от тези за дейностите по самоподготовка. По време на отдиха учениците имат възможност да реализират поведенческия си потенциал и да се разтоварят от умственото напрежение. Свободните занимания допринасят за установяване на емоционални контакти, пораждане на симпатии и антипатии, групиране и създаване на взаимоотношения. Наблюдавайки проявите и реакциите по време на отдиха, учителят е редно да отдели време за преодоляване на възбуденото състояние и преход към дейностите по самоподготовка. Часовете по отдих се провеждат  на спортните площадки или двора на училището, на открито, когато метеорологичните условия позволяват това. 
2. Дейностите по самоподготовка на учениците включват: 
1) ситуации за осмисляне на изучаваното съдържание по време на учебния час; 
2)  усвояване на начини и методи за рационално учене;
3) подготовка на домашни, проектни задания или задачи;
4) подготовка за класни и контролни работи;
5) изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата;
6) формиране на умения за самостоятелно планиране и организиране на подготовката си;
Консултации с учители по различни учебни предмети
Консултациите се провеждат независимо на основание чл. 178, ал. 1, т. 5 от ЗПУО. Учителят на групата се консултира с класните и съвместно определят съдържанието на самоподготовката. Самоподготовката допринася за правилното и трайно усвояване на учебния материал и съдейства за формиране на навици за самостоятелно учене с разбиране, стимулира любознателността и стремежа към знание, толерантно взаимодействие чрез усъвършенстване на уменията за общуване. 	Самоподготовката е основен момент в целодневното обучение, като при нея не се изисква повторение на преподаването, а осигуряване на спокойна, съзидателна среда за работа на учениците и засилване на увереността им за самостоятелна работа. Важно в началото на самоподготовката е учителят да се осведоми за изявите на учениците и получените оценки по отделните предмети, както и за образователните дефицити на учениците. В тази връзка много важни са няколко основни момента:
· да не се избързва с помощта;
· умението на учителя да помага само толкова, колкото е нужно, за да насочи ученика към по-нататъшна самостоятелна работа и не на последно място тази помощ трябва да стимулира активността на ученика, и да е съобразена с неговите индивидуални качества.
Ключови акценти:
· задачите за самоподготовката –съобразени с индивидуалните потребности на ученика;
· самостоятелна работа на ученика, ефективно подпомагана от учителя и стимулираща развитието му;
· добра комуникация и партньорство на учителя с класния ръководител;
· преглед на преподадения учебен материал и необходимите понятия; 
· учене по едно и също време при строго спазване на моменти за почивка /отдих/;
· степенуване по трудност на учебните предмети, включени в самоподготовката;
· усвояване и затвърждаване на учебното съдържание с разбиране;
· стремеж към самостоятелно преодоляване на трудности и предизвикателства;
· старателно и коректно написване на домашните работи и трайно усвояване на учебното съдържание.
3. Дейностите по заниманията по интереси
Занимания по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план. Заниманията по интереси включват разнообразен набор от достъпни и забавни дейности, които имат за цел да предотвратят преумората и да развиват и обогатяват детското мислене, както и да допринесат за придобиване на полезни и нови знания или за интерпретиране и прилагане в практиката на вече получени и затвърдени знания. Преносът на знания на емпирично равнище говори за четене с разбиране, което е основа за овладяването на ключовите компетентности по Европейската референтна рамка.
Дейностите по интереси се организират с оглед мотивиране на учениците и родителите за включване в целодневната организация и могат да включват и занимания, които не са пряко свързани с часовете по задължителна подготовка.
 Заниманията по интереси могат да включват:
· дидактически игри
· спортни игри
· запознаване с различни и достъпно обяснени български обичаи, традиции и празници;
· творчески занимания, които развиват креативността и подобряват фината моторика
· слушане на музикални изпълнения; - игри по избор на учениците (домино, шах, лего игри и др.);
· изготвяне на подходяща украса за празниците;
· лично творчество
Ключови акценти:
· подпомагане и допълване на обучението чрез занимателни игри и дейности;
· различни са от училищните клубни и кръжочни дейности;
· създаване на емоционална и творческа среда за отмора от пряка учебна дейност.
· ученици, включени в извънучилищни дейности /спортни клубове, танци, кръжоци, проекти  и т.н./, могат да бъдат освобождавани от часовете за дейности по интереси в ЦОУД в дните на провеждането им.
Заниманията по интереси са съчетани с извънкласните дейности, тъй като и двете са част от стратегията на училището и представляват компоненти от неговата система на обучение и възпитание. Основното предназначение на тези занимания е да се осъществява многостранно възпитателно въздействие в свободното от учебни занимания време, използвайки и разширявайки придобитите знания и умения в процеса на обучението.
4. Дидактически изисквания към учителите за работа в ЦОУД 
Учителите, които провеждат часовете от блоковете А, Б, С, с оглед повишаване на качеството на обучението, създават организация, която включва прилагане на иновативни педагогически методи, групова работа, индивидуален подход, работа в малки групи, упражнения, свързани с развиване на логическото мислене на учениците, на паметта и въображението.
Дейностите при целодневна организация на обучение са полезни и развиващи за учениците, ако учителят в ЦОУД притежава необходимите компетентности, познания и умения и съумее да:
· Организира, направлява и контролира ефективно възпитателно-образователния процес при целодневната организация на обучението;
· Създава позитивна възпитателна и учебна среда;
· Насърчава, подпомага и мотивира учениците за самостоятелна работа и конструктивно съревнование;
· Съветва, напътства и подпомага учениците за справяне с трудностите и засилване стремежа им към постижение, самоизява и конструктивно съревнования за установяване достигнатото от тях ниво на подготовка и постиженията 


· Зачита и защитава личното достойнство, правата и индивидуалността на учениците при оценяването;
· Изгражда умения за самооценка у учениците; 
· Споделя с колегите затрудненията или постиженията на учениците с оглед подобряване на резултатите;
· Наблюдава и преценява физическото и психично състояние на учениците и да съдейства за опазване живота и здравето им;
· Следи и изисква за спазване на здравно-хигиенните норми и изисквания, включително и предвидените в правилника на училището мерки. 
· Информира и следи за спазване от учениците на изискванията за добро поведение в училище и обществото;
· Повишава професионалната си квалификация подпомагаща професионалното му развитие и кариера. 
5. Отразяване на целодневната организация на учебния ден в документация.
Дейностите по целодневната организация на образователно-възпитателния процес се вписват в училищна документация и платформата Школо.
6. Дейности за постигане на целите и изпълнение на задачите: 
· Запознаване с Наредба № 10/01.09.2016 г. за организиране и планиране на учебния процес. Наредба №10, Чл. 19. (Изм. - ДВ, бр. 78 от 2020 г.) 
(1) В срок до 15 септември педагогическият съвет на училището приема и директорът утвърждава седмичния и дневния брой часове за групите за всяка от дейностите от целодневната организация на учебния ден и съчетаването им в седмичното разписание с учебните часове от училищния учебен план.
(2) За всяка група може да бъде определен различен седмичен и дневен брой часове за дейностите по чл. 17, ал. 1 и различен вариант на съчетаване с учебните часове от училищния учебен  
план.
(3) Седмичният и дневният брой на часовете за дейностите по чл. 17, ал. 1, както и вариантът на съчетаване с учебните часове от училищния учебен план за групата се съобразяват с особеностите на организацията на процеса на обучение, желанията на родителите и възможностите и спецификата на училището за постигане целите на целодневната организация съгласно чл. 17, ал. 3. 
Срок: м. септември 2026 г. 

Рамкова програма на организация:
· 2 ч. организиран отдих и физическа активност
· 2 ч. Самоподготовка
· 2 ч. занимания по интереси  
Срок: м. септември 2026 г. 
Отг. учители на ЦОУД
· Срещи разговори с класните ръководители с цел уеднаквяване на изискванията
Срок: м. септември 2026 г.
Отг. учители на ЦОУД
Изготвили училищната програма екип:
1. Милена Апостолова
2. Мариана Георгиева
3. Кичка Дукова
4. Яна Янева

